ส่วนที่ 3

ยุทธศาสตร์ขององค์กรปกครองส่วนท้องถิ่น

**1.ความสัมพันธ์ระหว่างแผนพัฒนาระดับมหภาค**

**1.1 แผนยุทธศาสตร์ชาติ 20 ปี**

 ยุทธศาสตร์ชาติ 20 ปี (พ.ศ. 2560 – 2579) 6 ยุทธศาสตร์

 1. ยุทธศาสตร์ด้านความมั่นคง

 2. ยุทธศาสตร์ด้านการสร้างความสามารถในการแข่งขัน

 3. ยุทธศาสตร์การพัฒนาและเสริมสร้างศักยภาพคน

 4. ยุทธศาสตร์ด้านการสร้างโอกาสความเสมอภาคและเท่าเทียมกันทางสังคม

 5. ยุทธศาสตร์ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม

 6. ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ

**1.2 แผนพัฒนาเศรษฐกิจและสังคมแห่งชาติ ฉบับที่ 12(พ.ศ. 2560 – 2564)**

**วิสัยทัศน์**

จากสถานะของประเทศและบริบทการเปลี่ยนแปลงต่างๆ ที่ประเทศกำลังประสบอยู่ ทำให้การกำหนดวิสัยทัศน์แผนพัฒนาฯ ฉบับที่ 12 ยังคงมีความต่อเนื่องจากวิสัยทัศน์แผนพัฒนาฯ ฉบับที่ 11 และกรอบหลักการของการวางแผนที่น้อมนำและประยุกต์ใช้หลักปรัชญาของเศรษฐกิจพอเพียง ยึดคนเป็นศูนย์กลางของการพัฒนาอย่างมีส่วนร่วม การพัฒนาที่ยึดหลักสมดุล ยั่งยืน โดยวิสัยทัศน์ของการพัฒนาในแผนพัฒนาฯ ฉบับที่ 12 ต้องให้ความสำคัญกับการกำหนดทิศทางการพัฒนาที่มุ่งสู่การเปลี่ยนผ่านประเทศไทยจากประเทศที่มีรายได้ปานกลางไปสู่ประเทศที่มีรายได้สูง มีความมั่นคง และยั่งยืน สังคมอยู่ร่วมกันอย่างมีความสุข และนำไปสู่การบรรลุวิสัยทัศน์ระยะยาว “มั่นคง มั่งคั่ง ยั่งยืน” ของประเทศ

**เป้าหมายการพัฒนาประเทศ**

 1.การหลุดพ้นจากกับดักประเทศรายได้ปานกลางสู่รายได้สูง

 (1) เศรษฐกิจขยายตัวเฉลี่ยไม่ต่ำกว่าร้อยละ 5.0

 (2) ผลิตภัณฑ์มวลรวมในประเทศต่อหัว (GDP Per Capita) และรายได้ประชาชาติต่อหัว (GNP Per Capita) ณ สิ้นแผนพัฒนาฯ ฉบับที่ 12 ในปี 2564 เพิ่มขึ้นเป็น 317,051 บาท (9,325 ดอลลาร์สรอ.) และ 301,199 บาท (8,859 ดอลลาร์ สรอ.) ต่อคนต่อปี

 (3) ผลิตภาพการผลิตเพิ่มขึ้นไม่ต่ำกว่าเฉลี่ยร้อยละ 2.5 ต่อปี

 (4) การลงทุนรวมขยายตัวไม่ต่ำกว่าเฉลี่ยร้อยละ 8.0 (การขยายตัวของการลงทุนภาครัฐไม่ต่ำกว่าร้อยละ 10.0 และการลงทุนของภาคเอกชนขยายตัวไม่ต่ำกว่าเฉลี่ยร้อยละ 7.5 ในขณะที่ปริมาณการส่งออกขยายตัวเฉลี่ยไม่ต่ำกว่าร้อยละ 4.0 ต่อปี)

 2.การพัฒนาศักยภาพคนให้สนับสนุนการเจริญเติบโตของประเทศและการสร้างสังคมสูงวัยอย่างมีคุณภาพ

 (1) ประชาชนทุกช่วงวัยมีความมั่นคงทางด้านเศรษฐกิจและสังคม (SocioEconomic Security) และมีคุณภาพชีวิตที่ดีขึ้น

 (2) การศึกษาและการเรียนรู้ได้รับการพัฒนาคุณภาพ

 (3) สถาบันทางสังคมมีความเข้มแข็งเป็นฐานรากที่เอื้อต่อการพัฒนาคน

 3.การลดความเหลื่อมล้ำในสังคม

 (1) การกระจายรายได้มีความเท่าเทียมกันมากขึ้น

 (2) บริการทางสังคมมีคุณภาพและมีการกระจายอย่างทั่วถึง

 4.การสร้างการเจริญเติบโตทางเศรษฐกิจและสังคมที่เป็นมิตรกับสิ่งแวดล้อม

 (1) รักษาความมั่นคงของฐานทรัพยากร สร้างสมดุลระหว่างการอนุรักษ์และการใช้ประโยชน์อย่างยั่งยืนและเป็นธรรม

 (2) ขับเคลื่อนประเทศสู่เศรษฐกิจและสังคมที่เป็นมิตรต่อสิ่งแวดล้อม

 (3) เพิ่มขีดความสามารถในการรับมือภัยพิบัติและการเปลี่ยนแปลงสภาพภูมิอากาศ

 (4) เพิ่มประสิทธิภาพและเสริมสร้างธรรมาภิบาลในการบริหารจัดการทรัพยากรธรรมชาติและสิ่งแวดล้อม

 (5) มีการบริหารจัดการน้ำให้สมดุลระหว่างการอุปสงค์และอุปทาน

 5.การบริหารราชการแผ่นดินที่มีประสิทธิภาพ

 (1) การบริหารงานภาครัฐที่โปร่งใส เป็นธรรม มีประสิทธิภาพ และมีส่วนร่วม

 (2) ขจัดการทุจริตคอร์รัปชั่น

 (3) มีการกระจายอำนาจที่เหมาะสม

**กรอบยุทธศาสตร์แผนพัฒนาเศรษฐกิจและสังคมแห่งชาติ ฉบับที่ 12** ประกอบด้วย 10 ยุทธศาสตร์หลัก ดังนี้

1.ยุทธศาสตร์การเสริมสร้างและพัฒนาศักยภาพทุนมนุษย์

 2.ยุทธศาสตร์การสร้างความเป็นธรรมลดความเหลื่อมล้ำในสังคม

 3.ยุทธศาสตร์การสร้างความเข้มแข็งทางเศรษฐกิจและแข่งขันได้อย่างยั่งยืน

 4.ยุทธศาสตร์ด้านการเติบโตที่เป็นมิตรกับสิ่งแวดล้อมเพื่อการพัฒนาอย่างยั่งยืน

 5.ยุทธศาสตร์ด้านความมั่นคง

 6.ยุทธศาสตร์ด้านการเพิ่มประสิทธิภาพและธรรมาภิบาลในภาครัฐ

 7.ยุทธศาสตร์ด้านการพัฒนาโครงสร้างพื้นฐานและระบบโลจิสติกส์

 8.ยุทธศาสตร์ด้านวิทยาศาสตร์ เทคโนโลยี การวิจัย และนวัตกรรม

 9.ยุทธศาสตร์การพัฒนาภาคเมือง และพื้นที่เศรษฐกิจ

 10.ยุทธศาสตร์ด้านการต่างประเทศ ประเทศเพื่อนบ้าน และภูมิภาค

**1.3 แผนพัฒนาภาค / แผนพัฒนากลุ่มจังหวัด / แผนพัฒนาจังหวัด**

 **1) แผนพัฒนาภาค**

 **ยุทธศาสตร์การพัฒนาภาคกลาง : สำนักงานคณะกรรมการพัฒนาการเศรษฐกิจและสังคมแห่งชาติ**

 **ยุทธศาสตร์การพัฒนา**

 (1) พัฒนาฐานเศรษฐกิจหลักของประเทศให้มีการพัฒนาอย่างต่อเนื่อง เพื่อรักษาเสถียรภาพการพัฒนาอุตสาหกรรมเกษตร การบริหาร การลงทุนให้มีความมั่นคงและเพื่อเพิ่มขีดความสามารถในการแข่งขันของประเทศ เช่น ส่งเสริมการพัฒนาพื้นที่นิคมอุตสาหกรรม ส่งเสริมอุตสาหกรรมขนาดกลางและขนาดย่อม พัฒนาการเกษตร ฟื้นฟูการบริหารจัดการแหล่งท่องเที่ยว พัฒนาประสิทธิภาพโลจิสติกส์

 (2) พัฒนาศักยภาพคน ครอบครัว ชุมชนและสังคมให้มีคุณภาพมีธรรมาภิบาล เพื่อพร้อมรับการเปลี่ยนแปลงเศรษฐกิจโลก ควบคู่กับการยกระดับคุณภาพชีวิตของประชาชนให้ดีขึ้น เช่น ส่งเสริมการเรียนการสอนนอกระบบ การอาชีวศึกษา ส่งเสริมการวิจัยและพัฒนาโดยเฉพาะด้านวิทยาศาสตร์และเทคโนโลยี ส่งเสริมบทบาทครอบครัว ชุมชน และภาคประชาสังคมในการสร้างวัฒนธรรมในการดูแลสุขภาพ

 (3) อนุรักษ์ ฟื้นฟู และพัฒนาทรัพยากรธรรมชาติและสิ่งแวดล้อมให้มีความสมดุลต่อระบบนิเวศเพื่อสนับสนุนการพัฒนาฐานเศรษฐกิจหลักของประเทศ โดยเร่งแก้ไขปัญหาการกัดเซาะชายฝั่งทะเล ป้องกันปัญหาสิ่งแวดล้อม ฟื้นฟูคุณภาพน้ำแม่น้ำเจ้าพระยา ส่งเสริมการมีส่วนร่วมของภาคีการพัฒนาอนุรักษ์และรักษาทรัพยากรธรรมชาติและสิ่งแวดล้อม

 (4) เสริมสร้างศักยภาพการพัฒนาเมืองและพื้นที่ชายแดนตามแนวเศรษฐกิจกับประเทศเพื่อนบ้านทั้งแนวเหนือ-ใต้ และแนวตะวันออก-ตะวันตก เพื่อเป็นประตูการค้าเชื่อมโยงประเทศเพื่อบ้านและนานาชาติ

 (5) บริหารจัดการพัฒนาพื้นที่เมืองและชนบทอย่างมีส่วนร่วมและเกื้อกูลกันเพื่อให้มีการจัดระเบียบรูปแบบการพัฒนาเมืองและชุมชนได้สอดคล้องกับการพัฒนาโครงสร้างพื้นฐานและความต้องการของชุมชน

 **2) แผนพัฒนากลุ่มจังหวัด**

 ยุทธศาสตร์กลุ่มจังหวัดภาคกลางตอนบน 2 (ชัยนาท ลพบุรี สิงห์บุรี อ่างทอง)

 ตำแหน่งยุทธศาสตร์กลุ่มจังหวัดภาคกลางตอนบน 2

 1. เป็นแหล่งผลิตอาหารปลอดภัยเพื่อการบริโภค และจำหน่ายในประเทศและต่างประเทศ

 2. เป็นแหล่งท่องเที่ยวเชิงประวัติศาสตร์ ศาสนา วัฒนธรรม เกษตร วิถีชีวิต และเพื่อการเรียนรู้

 วิสัยทัศน์ “ฐานการผลิตอาหารปลอดภัย ท่องเที่ยวเพื่อการเรียนรู้ทรัพยากรน้ำสมดุล และยั่งยืน”

 พันธกิจ

 1. พัฒนาศักยภาพการผลิต การแปรรูป และขีดความสามารถในการแข่งขันเพื่อเพิ่มมูลค่าทางเศรษฐกิจ

 2. สร้างมูลค่าเพิ่มและเชื่อมโยงการท่องเที่ยวอย่างมีคุณภาและยั่งยืน

 3. พัฒนาระบบ Logistics ให้มีประสิทธิภาพในการขนส่งแลกระจายสินค้า

 ประเด็นยุทธศาสตร์

 ประเด็นยุทธศาสตร์ที่ 1 : พัฒนาการตลาด ระบบ Logistics และ การผลิตอาหารปลอดภัย

 ประเด็นยุทธศาสตร์ที 2 : สร้างมูลค่าเพิ่มทางการท่องเที่ยวจากฐานความรู้ทางประวัติศาสตร์ ศิลปวัฒนธรรม และภูมิปัญญาท้องถิ่น

 ประเด็นยุทธศาสตร์ที่ 3 : บริหารจัดการน้ำแบบบูรณาการ

 **3) แผนพัฒนาจังหวัด**

**วิสัยทัศน์** “อ่างทองเมืองน่าอยู่ น่าเที่ยว แหล่งผลิตอาหารปลอดภัย”

 **พันธกิจ**

1. พัฒนาจังหวัดอ่างทองให้เป็นเมืองน่าอยู่
2. ส่งเสริมการผลิตและจำหน่ายสินค้าเกษตรและอาหารปลอดภัย
3. พัฒนาผลิตภัณฑ์ของชุมชนสู่สากล
4. ยกระดับการท่องเที่ยวเชิงวัฒนธรรม

 **ตำแหน่งยุทธศาสตร์จังหวัด**

1. เมืองน่าอยู่ (เศรษฐกิจ สังคม ความมั่นคง และสิ่งแวดล้อม)
2. แหล่งผลิตสินค้าเกษตรและอาหารปลอดภัย (ข้าว ปลานิล นกกระทา แพะ)
3. การท่องเที่ยวเชิงวัฒนธรรม

 **เป้าประสงค์รวม**

 1. ลดความเหลื่อมล้ำทางเศรษฐกิจสังคมของประชาชน

 2. พัฒนาแหล่งผลิตสินค้าเกษตรและผลิตภัณฑ์ชุมชนให้ได้มาตรฐานอุตสาหกรรม ภายใน 4 ปี

 3. เพิ่มรายได้จากการทองเที่ยว จากการกิจกรรมท่องเที่ยวเชิงรุก

 **ประเด็นยุทธศาสตร์**

 ยุทธศาสตร์ที่ 1 พัฒนาเมืองน่าอยู่ สู่สังคมมั่นคง และเป็นสุข

 ยุทธศาสตร์ที่ 2 พัฒนาผลิตภัณฑ์สู่ระดับมาตรฐานสากล

 ยุทธศาสตร์ที่ 3 ส่งเสริมการท่องเที่ยวเชิงวัฒนธรรม

 **เป้าประสงค์**

|  |  |  |
| --- | --- | --- |
| **หัวข้อวิสัยทัศน์** | **ประเด็นยุทธศาสตร์** | **เป้าประสงค์** |
| อ่างทองเมืองน่าอยู่ | ประเด็นยุทธศาสตร์ที่ 1 พัฒนาเมืองน่าอยู่ สู่สังคมมั่นคงและเป็นสุข | 1. พัฒนาเศรษฐกิจคุณภาพชีวิตที่ดีของประชาชนสู่สังคมมั่นคง และเป็นสุข2. รักษาความสมดุลของธรรมชาติสิงแวดล้อม และพลังงานเพื่อการพัฒนาอย่างยั่งยืน |
| น่าเที่ยว | ประเด็นยุทธศาสตร์ที่ 3ส่งเสริมการท่องเที่ยวเชิงวัฒนธรรม | 1. พัฒนาปัจจัยพื้นฐานด้านการท่องเที่ยวให้มีคุณภาพ และมาตรฐาน2. พัฒนาภาพลักษณ์ของการท่องเที่ยวจากกิจกรรมการท่องเที่ยวเชิงรุก3. จำนวนนักท่องเที่ยวที่เพิ่มขึ้น |
| แหล่งผลิตอาหารปลอดภัย | ประเด็นยุทธศาสตร์ที่ 2 พัฒนาผลิตภัณฑ์สู่ระดับมาตรฐานสากล | 1. พัฒนาระบบการผลิต จำหน่ายสินค้าเกษตร และอาหารปลอดภัยให้ได้มาตรฐาน2. พัฒนาผลิตภัณฑ์ชุมชนให้ได้มาตรฐาน3. เพิ่มรายได้และขยายโอกาสให้แก่ประชาชน |

 **1.4 ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด**

 **ยุทธศาสตร์ที่ 1**  การพัฒนาสังคมและคุณภาพชีวิต

 **ยุทธศาสตร์ที่ 2** การพัฒนาด้านศิลปวัฒนธรรม

 **ยุทธศาสตร์ที่ 3**  การพัฒนาด้านเศรษฐกิจ

 **ยุทธศาสตร์ที่ 4** การพัฒนาด้านโครงสร้างพื้นฐาน

 **ยุทธศาสตร์ที่ 5**  การพัฒนาผังเมือง ทรัพยากรธรรมชาติ และสิ่งแวดล้อม

 **ยุทธศาสตร์ที่ 6**  การบริหารจัดการที่ดี

 **ยุทธศาสตร์ที่ 7**  การพัฒนาตามนโยบายรัฐบาล และยุทธศาสตร์การพัฒนาจังหวัด

**2.ยุทธศาสตร์ขององค์กรปกครองส่วนท้องถิ่น**

 **วิสัยทัศน์**

 ส่งเสริมศาสนาและการศึกษา พัฒนาระบบสาธารณูปโภค ก้าวทันโลกเศรษฐกิจ บริการประชาชนดุจญาติมิตร มุ่งเน้นเศรษฐกิจพอเพียง

 **พันธกิจ**

1. พัฒนาสาธารณูปโภค สาธารณูปการ และโครงสร้างพื้นฐาน ให้ได้มาตรฐานและเพียงพอกับความต้องการของประชาชน
2. ส่งเสริมการศึกษา ให้ความรู้ด้านสาธารณสุข ร่วมกันป้องกันบรรเทาสาธารณภัย พร้อมทั้งสร้างจิตสำนึกให้มีความรักและหวงแหนในขนบธรรมเนียม ประเพณี วัฒนธรรม และภูมิปัญญาท้องถิ่น
3. สนับสนุนให้ประชาชนมีส่วนร่วมในการดูแล รักษา ฟื้นฟูทรัพยากรธรรมชาติและสิ่งแวดล้อม
4. ส่งเสริมเศรษฐกิจชุมชนให้เข้มแข็ง พร้อมสนับสนุนเงินทุน และช่องทางในการจำหน่ายสินค้า
5. สร้างเสริมความรู้ความเข้าใจด้านการเมืองในระบอบประชาธิปไตย และการบริหารการจัดการที่ดี โดยให้ประชาชนมีส่วนร่วม

**จุดมุ่งหมายเพื่อการพัฒนา เป้าประสงค์**

1. ระบบสาธารณูปโภค สาธารณูปการ เพียงพอและทั่วถึง

2. ประชาชนมีเส้นทางคมนาคมที่สะดวก รวดเร็ว

3. มีทรัพยากรน้ำสำหรับอุปโภค-บริโภค และทำการเกษตรอย่างเพียงพอ

4. ประชาชนมีสุขภาพที่ดี มีความปลอดภัยในชีวิตและทรัพย์สิน มีคุณภาพชีวิตที่ดีขึ้น

5. ประชาชนมีการศึกษา และเรียนรู้ตลอดชีวิต

6. ธำรงไว้ซึ่งศิลปวัฒนธรรม และขนบธรรมเนียม ประเพณี ภูมิปัญญาท้องถิ่น

7. ดูแล รักษา และฟื้นฟูทรัพยากรธรรมชาติให้คงอยู่ เพื่อเป็นที่พักผ่อนหย่อนใจให้กับประชาชนในท้องถิ่น

8. เศรษฐกิจชุมชนเข้มแข็ง ประชาชนมีอาชีพ พึ่งตนเองได้ และลดปัญหาความยากจน

9. ประชาชนเข้าใจบทบาทหน้าที่ของตนเอง และมีส่วนร่วมในการพัฒนาท้องถิ่น

 **ยุทธศาสตร์**

 ยุทธศาสตร์ที่ 1 การพัฒนาด้านโครงสร้างพื้นฐาน

 ยุทธศาสตร์ที่ 2 การพัฒนาด้านสังคม คุณภาพชีวิต และความเข้มแข็งของชุมชน

 ยุทธศาสตร์ที่ 3 การพัฒนาด้านทรัพยากรธรรมชาติและสิ่งแวดล้อม

 ยุทธศาสตร์ที่ 4 การพัฒนาด้านเศรษฐกิจตามแนวทางปรัชญาเศรษฐกิจพอเพียง

 ยุทธศาสตร์ที่ 5 การพัฒนาด้านการบริหารจัดการที่ดี ส่งเสริมการมีส่วนร่วมของประชาชน

 **2.4 ตัวชี้วัด**

1.กรณีโครงการโครงสร้างพื้นฐาน วัดจากพื้นที่ที่ดำเนินการ

2.กรณีโครงการด้านอื่นๆ วัดจากการบรรลุวัตถุประสงค์ที่กำหนดไว้ในโครงการทุกประการ

 **2.5 ค่าเป้าหมาย**

|  |  |
| --- | --- |
| **ยุทธศาสตร์** | **เป้าหมาย** |
| **1. ยุทธศาสตร์การพัฒนาด้านโครงสร้างพื้นฐาน** | - ก่อสร้างถนน ทางเดิน ทางเท้า สะพาน และรางระบายน้ำ- ขยายเขตไฟฟ้าสาธารณะให้ครอบคลุมทั่วถึง- ขยายระบบส่งน้ำประปา- ปรับปรุง ซ่อมแซมและก่อสร้างถนน คสล. ให้เชื่อมโยงทุกชุมชน |
| **2. ยุทธศาสตร์การพัฒนาด้านสังคม คุณภาพชีวิต และความเข้มแข็งของชุมชน** | - จัดให้มีมาตรฐานการเรียนการสอนในศูนย์พัฒนาเด็กเล็ก- จัดการเกี่ยวกับเรื่องศูนย์เรียนรู้ชุมชน- จัดตั้งศูนย์ส่งเสริม ให้แก่ เด็ก เยาวชน และประชาชน ให้มีพื้นที่หรือสถานที่เล่นกีฬา ออกกำลังกาย- จัดให้มีการสงเคราะห์ แก่ผู้ยากไร้ ผู้พิการ หรือผู้ทุพพลภาพ ผู้สูงอายุ ผู้ป่วยเอดส์ รวมทั้งผู้ด้อยโอกาส ให้มีคุณภาพชีวิตที่ดี- จัดให้มีการส่งเสริมอาชีพแก่กลุ่มแม่บ้าน และเกษตรกร รวมทั้งสนับสนุนภูมิปัญญาชาวบ้าน ให้สามารถพึ่งพาตนเองได้ - อนุรักษ์ส่งเสริมประเพณีท้องถิ่น และรักษาไว้ซึ่งวัฒนธรรมอันดีงาม- ส่งเสริม สนับสนุนกิจกรรมทางศาสนา ประเพณีและวัฒนธรรม - เชิดชูสถาบัน ชาติ ศาสนา พระมหากษัตริย์- จัดให้มีเจ้าหน้าที่ดูแล และเตรียมความพร้อมให้ช่วยเหลือและระงับเหตุด่วน- ส่งเสริมให้ชุมชน มีการเฝ้าระวัง และป้องกันการแพร่ระบาดของยาเสพติด- จัดให้มีการดับเพลิง และเครื่องมือ เครื่องใช้ที่มีคุณภาพ |
| **3. ยุทธศาสตร์การพัฒนาด้านทรัพยากรธรรมชาติและสิ่งแวดล้อม** | -จัดให้มีการกำจัดขยะมูลฝอย- จัดให้มีการแก้ปัญหา ระบบบำบัดน้ำเสีย หรือน้ำท่วมขัง- ให้มีการปลูกฝังจิตสำนึกให้เยาวชน ประชาชน อนุรักษ์สิ่งแวดล้อม |
| **4. ยุทธศาสตร์การพัฒนาด้านเศรษฐกิจตามแนวทางปรัชญาเศรษฐกิจพอเพียง** | -จัดให้มีการส่งเสริมอาชีพให้กับประชาชน  |
| **5. ยุทธศาสตร์การพัฒนาด้านการบริหารจัดการที่ดี ส่งเสริมการมีส่วนร่วมของประชาชน** | - ส่งเสริมให้ประชาชนมีส่วนร่วมคิด ร่วมทำ ร่วมสร้างสรรค์ ร่วมรับผิดชอบให้เกิดผลสัมฤทธิ์- ส่งเสริมพัฒนาศักยภาพของพนักงาน ให้มีความรู้ความสามารถ เพื่อการทำงานอย่างมีประสิทธิภาพและประสิทธิผล - ปรับทัศนคติของเจ้าหน้าที่ในเรื่องงานบริการประชาชนให้รวดเร็ว และทั่วถึง- พัฒนาระบบการบริหาร ระบบเทคโนโลยีสารสนเทศ วัสดุ ครุภัณฑ์ สำหรับการบริหารจัดการสมัยใหม่เพื่อตอบสนองความต้องการในการพัฒนาระบบราชการยุคปัจจุบัน |

 **2.6 กลยุทธ์**

**ยุทธศาสตร์ที่ 1**

 1. ก่อสร้าง ปรับปรุง บำรุงรักษา ถนน สะพาน ทางเท้า ท่อระบายน้ำ ขยายเขตไฟฟ้า

 2. พัฒนาแหล่งน้ำกิน น้ำใช้ และน้ำเพื่อการเกษตร

**ยุทธศาสตร์ที่ 2**

1. การศึกษาและช่องทางในการรับรู้ข้อมูลข่าวสารให้แก่ประชาชน

2. ส่งเสริมด้านสุขภาพอนามัยและบริการด้านสาธารณสุข

3. ส่งเสริมศาสนา ศิลปวัฒนธรรม ประเพณี

4. พัฒนาคุณภาพชีวิตให้กับชุมชนและสังคม

5. ส่งเสริมด้านการกีฬา และนันทนาการ

6. การป้องกันและบรรเทาสาธารณภัย

7. การป้องกันและแก้ไขปัญหายาเสพติด

**ยุทธศาสตร์ที่ 3**

 1.ฟื้นฟูทรัพยากรธรรมชาติและสิ่งแวดล้อม

 **2.** สร้างจิตสำนึกและความตระหนักในการจัดการทรัพยากรธรรมชาติและสิ่งแวดล้อม

 3. การจัดระบบบำบัดน้ำเสียส่งเสริมสนับสนุนการกำจัดขยะมูลฝอย

 4. ส่งเสริมการเกษตร

**ยุทธศาสตร์ที่ 4**

 **1.** พัฒนาและส่งเสริมอาชีพให้แก่ประชาชน

**ยุทธศาสตร์ที่ 5**

 **1.** จัดหาเครื่องมือ อุปกรณ์และจัดฝึกอบรมให้ความรู้ต่างๆ

 2. ส่งเสริมการมีส่วนร่วมของประชาชน

 3. ปรับปรุงพัฒนารายได้ของเทศบาล

 4. จัดหา บำรุงรักษา เครื่องมือ เครื่องใช้ ในการปฏิบัติงาน

 5. พัฒนาระบบเทคโนโลยีสารสนเทศ ส่งเสริมและพัฒนาองค์กร บุคลากรของเทศบาล

 **2.7 จุดยืนทางยุทธศาสตร์**

 จากประเด็นความเชื่อมโยงยุทธศาสตร์ที่สำคัญของแผนพัฒนาเศรษฐกิจและสังคมแห่งชาติฉบับที่ 12 ยุทธศาสตร์ชาติ และยุทธศาสตร์จังหวัด จะเห็นได้ว่ามีความเชื่อมโยงกันอย่างชัดเจนในการนำมาเป็นแนวทางกำหนดประเด็นยุทธศาสตร์การพัฒนาขององค์กรปกครองส่วนท้องถิ่น ซึ่งการกำหนดประเด็นยุทธศาสตร์การพัฒนาที่ชัดเจนจะเป็นการเตรียมการพัฒนา เป็นการนำภูมิคุ้มกันที่มีอยู่ พร้อมทั้งเร่งสร้างภูมิคุ้มกันในท้องถิ่นให้เข้มแข็งขึ้น เพื่อเตรียมความพร้อมคน สังคม และระบบเศรษฐกิจของชุมชนให้สามารถปรับตัวรองรับผลกระทบจากการสภาวการณ์เปลี่ยนแปลงได้อย่างเหมาะสม โดยให้ความสำคัญกับการพัฒนาสังคมเศรษฐกิจภายในชุมชนให้มีคุณภาพ ใช้ทรัพยากรที่มีอยู่ภายในชุมชนอย่างคุ้มค่าและเกิดประโยชน์สูงสุด รวมทั้งสร้างโอกาสทางเศรษฐกิจด้วยฐานความรู้ เทคโนโลยี นวัตกรรม และความคิดสร้างสรรค์ บนพื้นฐาน การเป็นมิตรต่อสิ่งแวดล้อม ซึ่งจะนำไปสู่การพัฒนาเพื่อประโยชน์สุขที่ยั่งยืนของชุมชนตามหลักปรัชญาของเศรษฐกิจพอเพียง เทศบาลตำบลท่าช้าง จึงได้กำหนดจุดยืนทางยุทธศาสตร์ (Positioning) คือ ส่งเสริมศาสนาและการศึกษา พัฒนาระบบสาธารณูปโภค ก้าวทันโลกเศรษฐกิจ บริการประชาชนดุจญาติมิตร มุ่งเน้นเศรษฐกิจพอเพียง

**2.8 ความเชื่อมโยงของยุทธศาสตร์ในภาพรวม**

ในภาพรวมแล้วยุทธศาสตร์การพัฒนาของเทศบาลตำบลท่าช้าง มุ่งพัฒนา 5 ด้าน ได้แก่ การพัฒนาด้านโครงสร้างพื้นฐาน การพัฒนาด้านสังคม คุณภาพชีวิตและความเข้มแข็งของชุมชน การพัฒนาด้านทรัพยากรธรรมชาติและสิ่งแวดล้อม การพัฒนาด้านเศรษฐกิจตามแนวทางปรัชญาเศรษฐกิจพอเพียง การพัฒนาด้านบริหารจัดการที่ดี ส่งเสริมการมีส่วนร่วมของประชาชน

**3.การวิเคราะห์เพื่อพัฒนาท้องถิ่น**

**3.1 การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น**

**1. วิเคราะห์ SWOT**

**ผลการวิเคราะห์ศักยภาพเพื่อประเมินสถานภาพการพัฒนาในปัจจุบันและโอกาส การพัฒนาในอนาคตของท้องถิ่น ด้วยเทคนิค SWOT Analysis**

 การประเมินสถานภาพของท้องถิ่นในปัจจุบัน ต้องวิเคราะห์ถึงโอกาส และภาวะคุกคาม หรือข้อจำกัด อันเป็นสภาวะแวดล้อมภายนอกที่มีผลต่อการพัฒนาด้านต่างๆ ของท้องถิ่น รวมทั้งการวิเคราะห์จุดอ่อน จุดแข็งของท้องถิ่น อันเป็นสภาพวะแวดล้อมภายในท้องถิ่นโดยใช้เทคนิค SWOT Analysis เพื่อจัดทำแผนพัฒนายุทธศาสตร์การพัฒนาของเทศบาลตำบลท่าช้าง โดยมีรายละเอียดดังต่อไปนี้

SWOT Analysis

**ปัจจัยภายใน**

**ปัจจัยภายนอก**

**ประเด็น SWOT**

O = Opportunity

โอกาส

S = Strength

จุดแข็ง

T = Threat

อุปสรรค

W = Weakness

จุดอ่อน

 **การวิเคราะห์จุดแข็ง (Strength = S)** เป็นการพิจารณาปัจจัยภายในของหน่วยงานในส่วนที่ดี ส่วนที่ส่งเสริมความสำเร็จซึ่งจะพิจารณาในด้านต่างๆ เช่น ความเข้มแข็ง ความสามารถ ศักยภาพ

 **การวิเคราะห์จุดอ่อน (Weakness = W)** เป็นการพิจารณาปัจจัยภายในหน่วยงานว่ามีส่วนเสีย ความอ่อนแอ ความไม่พร้อม ซึ่งจะพิจารณาในด้านต่างๆ เช่นเดียวกับการวิเคราะห์จุดแข็ง

 **การวิเคราะห์โอกาส (Opportunity = O)** เป็นการศึกษาสภาพแวดล้อมภายนอก โดยพิจารณาด้านเศรษฐกิจ สังคม การเมืองการปกครองและเทคโนโลยี ซึ่งเป็นด้านที่องค์กรไม่สามารถควบคุมได้แต่อาจส่งผลดีแก่องค์กร

 **การวิเคราะห์ปัญหาอุปสรรคหรือข้อจำกัด (Threat = T)** เป็นการศึกษาสภาพแวดล้อมภายนอกที่เป็นอุปสรรคหรือภาวะคุกคาม ก่อให้เกิดผลเสีย โดยพิจารณาด้านเศรษฐกิจ สังคม การเมืองการปกครอง และเทคโนโลยี

**1.ศักยภาพการพัฒนาด้านโครงสร้างพื้นฐาน**

**จุดแข็ง (Strength = S)**

1. ด้านการบริหารจัดการและความต้องการ ประชาชนมีความต้องการ ผู้นำ ผู้บริหาร สนับสนุนแนวคิดและกำหนดนโยบายการพัฒนาในด้านโครงสร้างพื้นฐานอย่างต่อเนื่อง

2. บุคลากร เทศบาลตำบลท่าช้าง มีบุคลากรและอัตรากำลัง จำนวนและคุณวุฒิอยู่ในระดับที่พร้อมที่ดำเนินการตามนโยบายการบริหารงาน

3. เทคนิคการทำงาน ส่วนมาก เป็นงานที่ไม่ต้องใช้เทคนิคและวิธีการทำงานในระดับสูง

**จุดอ่อน (Weakness = W)**

1. โครงการขนาดใหญ่ ต้องใช้งบประมาณสูง เทศบาลตำบลท่าช้าง ไม่สามารถดำเนินโครงการได้

**โอกาส (Opportunity = O)**

1. รัฐธรรมนูญแห่งราชอาณาจักรไทย พ.ศ.2540 ให้การสนับสนุนกรดำเนินงานของท้องถิ่นไม่ว่าจะเป็นด้านเศรษฐกิจท้องถิ่น ระบบสาธารณูปโภค สาธารณูปการ เป็นต้อน

2. พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นมีหน้าที่ในการจัดการระบบสาธารณะ เพื่อประโยชน์ของประชาชนในท้องถิ่น โดยที่หน่วยงานส่วนกลางและส่วนภูมิภาค ส่งเสริมและสนับสนุนการถ่ายโอนภารกิจให้แก่ เทศบาล

**อุปสรรคหรือข้อจำกัด (Threat = T)**

1. โครงการที่ต้องใช้เทคโนโลยีสูง หรือความชำนาญเป็นพิเศษ เทศบาลตำบลท่าช้าง ยังไม่มีความชำนาญและบุคลากร

**2. ศักยภาพการพัฒนาด้านสังคม คุณภาพชีวิต และความเข้มแข็งของชุมชน**

**จุดแข็ง (Strength = S)**

1. ด้านการบริหารจัดการ ผู้นำ ผู้บริหาร สนับสนุนแนวคิดและกำหนดนโยบายการพัฒนาในด้านสังคมและความเข้มแข็งของชุมชนอย่างต่อเนื่อง

2. บุคลากร เทศบาลตำบลท่าช้าง มีบุคลากรและอัตรากำลัง จำนวนและคุณวุฒิอยู่ในระดับที่พร้อมที่ดำเนินการตามนโยบายการบริหารงาน

3. การศึกษาก่อนวัยเรียน ศูนย์เด็กเล็กมีจำนวนศูนย์เพียงพอต่อการศึกษาของเด็กเล็ก

**จุดอ่อน (Weakness = W)**

1. ระบบฐานข้อมูลด้านสังคมและความเข้มแข็งของชุมชนไม่ถูกต้อง ไม่ชัดเจน ประชาชนให้ข้อมูลที่คลาดเคลื่อน

2. การศึกษาก่อนวัยเรียนยังขาดสื่ออุปกรณ์ที่ทันสมัย

**โอกาส (Opportunity = O)**

1. ยุทธศาสตร์การพัฒนาด้านการศึกษา คุณภาพชีวิต และความเข้มแข็งของชุมชนเป็นยุทธศาสตร์การพัฒนาระดับชาติที่รัฐบาลส่งเสริม

2. ยุทธศาสตร์การพัฒนาด้านการศึกษา คุณภาพชีวิต และความเข้มแข็งของชุมชนเป็นยุทธศาสตร์การพัฒนาจังหวัดอ่างทอง โอกาสที่จะได้ขอรับการสนับสนุนงบประมาณมีมาก

 3. รัฐบาลให้การสนับสนุนการศึกษาก่อนวัยเรียนเป็นอย่างดี

**อุปสรรคหรือข้อจำกัด (Threat = T)**

1. การแก้ไข้ปัญหาด้านสังคมและความเข้มแข็งของชุมชน เป็นงานที่ต้องอาศัยความร่วมมือจากหลายๆ ส่วนที่ต้องประสานงานกัน ถึงจะเกิดผลสัมฤทธิ์

2. การพัฒนาด้านการศึกษา ต้องอาศัยความร่วมมือจากทุกฝ่าย เช่น ผู้ปกครอง หน่วยงานราชการที่เกี่ยวข้อง

**3. ศักยภาพการพัฒนาด้านทรัพยากรธรรมชาติและสิ่งแวดล้อม**

**จุดแข็ง (Strength = S)**

1. ด้านการบริหารจัดการ ผู้นำ ผู้บริหาร สนับสนุนแนวคิดและกำหนดนโยบายการพัฒนาในด้านการจัดการทรัพยากรธรรมชาติสิ่งแวดล้อม

2. งบประมาณ ต้นทุนการดำเนินงาน โดยเฉลี่ยอยู่ในระดับที่ไม่สูง

**จุดอ่อน (Weakness = W)**

1. ประชาชนยังขาดความสนใจในเรื่องการจัดการทรัพยากรธรรมชาติ

**โอกาส (Opportunity = O)**

1. ยุทธศาสตร์การพัฒนาด้านทรัพยากรธรรมชาติและสิ่งแวดล้อม เป็นยุทธศาสตร์การพัฒนาระดับชาติที่รัฐบาลส่งเสริม

2. ยุทธศาสตร์การพัฒนาด้านทรัพยากรธรรมชาติและสิ่งแวดล้อม เป็นยุทธศาสตร์การพัฒนาจังหวัดอ่างทอง โอกาสที่จะได้ขอรับการสนับสนุนมาก

 **อุปสรรคหรือข้อจำกัด (Threat = T)**

1. ขาดการบูรณาการและการประสานงานที่ดี ในหน่วยงานที่เกี่ยวข้อง

**4. ศักยภาพการพัฒนาด้านเศรษฐกิจ**

**จุดแข็ง (Strength = S)**

1. บุคลากร เทศบาลตำบลท่าช้าง มีบุคลากรและอัตรากำลัง จำนวนและคุณวุฒิอยู่ในระดับที่พร้อมที่จะดำเนินการตามนโยบายการบริหารงาน

2. งบประมาณ ต้นทุนการดำเนินงาน โดยเฉลี่ยอยู่ในระดับที่ไม่สูงมาก

3. เทคนิคการทำงาน ส่วนมากเป็นงานที่ไม่ต้องใช้เทคนิคและวิธีการทำงานในระดับสูง

**จุดอ่อน (Weakness = W)**

1. ระบบฐานข้อมูลด้านเศรษฐกิจและชุมชนไม่ถูกต้อง ไม่ชัดเจน ประชาชนให้ข้อมูลที่คลาดเคลื่อน

**โอกาส (Opportunity = O)**

1. การแก้ไขปัญหาด้านเศรษฐกิจเป็นยุทธศาสตร์การพัฒนาระดับชาติที่รัฐบาลส่งเสริม

2. การแก้ไขปัญหาด้านเศรษฐกิจเป็นยุทธศาสตร์การพัฒนาจังหวัดอ่างทอง โอกาสที่จะได้ขอรับการสนับสนุนงบประมาณมีมาก

**อุปสรรคหรือข้อจำกัด (Threat = T)**

1. การแก้ไข้ปัญหาด้านเศรษฐกิจ เป็นงานที่ต้องอาศัยความร่วมมือจากหลายๆ ส่วนที่ต้องประสานงานกัน ถึงจะเกิดผลสัมฤทธิ์

2. ระเบียบกฎหมายที่เกี่ยวข้อง ค่อนข้างมากทำให้การดำเนินงานไม่คล่องตัว เกิดความล่าช้าในการทำงาน ประชาชนจึงเกิดความเบื่อหน่าย

**5. ศักยภาพการพัฒนาด้านการบริหารจัดการ**

**จุดแข็ง (Strength = S)**

1. ด้านการบริหารจัดการ ผู้นำ ผู้บริหาร สนับสนุนแนวคิดและกำหนดนโยบายการพัฒนาในด้านการเมือง การบริหาร และการพัฒนาบุคลากรท้องถิ่น

2. บุคลากร เทศบาลตำบลท่าช้าง มีบุคลากรและอัตรากำลัง จำนวนและคุณวุฒิอยู่ในระดับที่พร้อมที่ดำเนินการตามนโยบายการบริหารงาน

3. งบประมาณ ต้นทุนการดำเนินงาน โดยเฉลี่ยอยู่ในระดับที่ไม่สูง

**จุดอ่อน (Weakness = W)**

1. ประชาชนยังขาดความสนใจในเรื่องการเมืองการปกครอง

2. ประชาชนยังไม่เข้าใจบทบาทของตนเองในการพัฒนาท้องถิ่น

**โอกาส (Opportunity = O)**

1. ยุทธศาสตร์การพัฒนาด้านการเมือง การบริหารราชการที่ดี เป็นยุทธศาสตร์การพัฒนาระดับชาติที่รัฐบาลส่งเสริม

2. ยุทธศาสตร์การพัฒนาด้านการเมือง การบริหารราชการที่ดี เป็นยุทธศาสตร์การพัฒนาจังหวัดอ่างทอง โอกาสที่จะได้ขอรับการสนับสนุนมาก

 3. ประชาชนมีส่วนร่วมในการเลือกผู้บริหารมาพัฒนาตำบลของตนเอง

**อุปสรรคหรือข้อจำกัด (Threat = T)**

1 การพัฒนาด้านเมือง การบริหาร เป็นงานที่ต้องอาศัยความร่วมมือจากหลายๆ ส่วนที่ต้องประสานงานกัน ถึงจะเกิดผลสัมฤทธิ์

2. การพัฒนาด้านการเมือง การบริหาร เป็นงานที่ต้องอาศัยจิตสำนึก เกี่ยวกับการใช้ดลพินิจส่วนบุคคล จึงเป็นงานที่ค่อนข้างจะคลาดเดาผลงานได้ยาก

**3.2 การประเมินสถานการณ์สภาพแวดล้อมภายนอกที่เกี่ยวข้อง**

**3.2.1) การเปลี่ยนแปลงในประเทศที่จะส่งผลกระทบต่อ เทศบาล**

- รัฐธรรมนูญฉบับใหม่จะส่งผลต่อองค์กรปกครองส่วนท้องถิ่นอย่างไร

- แนวโน้มการยกฐานะจาก อบต. เป็นเทศบาลทั่วประเทศ

- แนวโน้มการควบรวมองค์กรปกครองส่วนท้องถิ่นที่มีพื้นที่ในตำบลเดียวกันให้มีองค์กรเดียว

- การเพิ่มขึ้นหรือลดลงของการจัดสรรเงินงบประมาณให้ อปท.

**3.2.2) การเปลี่ยนแปลงในระดับภูมิภาคที่จะส่งผลกระทบต่อ เทศบาล**

**AEC** หรือ**Asean Economics Community** คือการรวมตัวของชาติในอาเซียน 10 ประเทศ โดยมี ไทย พม่า ลาว เวียดนาม มาเลเซีย สิงคโปร์ อินโดนีเซีย ฟิลิปปินส์ กัมพูชา บรูไน เพื่อที่จะให้มีผลประโยชน์ทางเศรษฐกิจร่วมกัน จะมีรูปแบบคล้ายๆ กลุ่ม Euro Zone นั่นเอง จะทำให้มีผลประโยชน์อำนาจต่อรองต่างๆ กับคู่ค้าได้มากขึ้น และการนำเข้า ส่งออกของชาติในอาเซียนก็จะเสรี ยกเว้นสินค้าบางชนิดที่แต่ละประเทศอาจจะขอไว้ไม่ลดภาษีนำเข้า (เรียกว่าสินค้าอ่อนไหว)

Aseanจะรวมตัวเป็น ประชาคมเศรษฐกิจอาเซียนและมีผลเป็นรูปธรรม ณ วันที่ 31 ธันวาคม 2558 ณ วันนั้นจะทำให้ภูมิภาคนี้เปลี่ยนไปอย่างมากโดย **AEC Blueprint (แบบพิมพ์เขียว) หรือแนวทางที่จะให้ AEC เป็นไปคือ**

1. การเป็นตลาดและฐานการผลิตเดียวกัน
2. การเป็นภูมิภาคที่มีขีดความสามารถในการแข่งขันสูง
3. การเป็นภูมิภาคที่มีการพัฒนาทางเศรษฐกิจที่เท่าเทียมกัน
4. การเป็นภูมิภาคที่มีการบูรณาการเข้ากับเศรษฐกิจโลก

จากการที่เทศบาลตำบลท่าช้างได้กำหนดยุทธศาสตร์การพัฒนา ไว้จำนวน 5 ยุทธศาสตร์ ดังนั้น จึงวิเคราะห์การเปลี่ยนแปลงในระดับภูมิภาค หรือ การเข้าสู่ AEC ที่จะส่งผลกระทบต่อเทศบาลตำบลท่าช้างในยุทธศาสตร์ต่างๆ ดังนี้

**1. ยุทธศาสตร์การพัฒนาด้านโครงสร้างพื้นฐาน**

 การเข้าสู่ประชาคมเศรษฐกิจอาเซียน (AEC) ของไทย ทำให้องค์กรปกครองส่วนท้องถิ่นโดยเฉพาะอย่างยิ่งเทศบาลตำบลท่าช้าง ต้องให้ความสำคัญกับการพัฒนาโครงสร้างพื้นฐานเพื่อรองรับการหลั่งไหลเข้ามาของประชากรประเทศเพื่อนบ้านไม่ว่าจะเข้ามาในฐานะนักท่องเที่ยว คนทำงาน หรือการอื่นใด การพัฒนาโครงสร้างพื้นฐานที่สำคัญ เช่น ถนน ป้ายจราจรที่มีภาษาอังกฤษและภาษาต่างประเทศที่จำเป็น เป็นต้น

**2. ยุทธศาสตร์การพัฒนาด้านสังคม คุณภาพชีวิต และความเข้มแข็งของชุมชน**

ปัญหาสังคมจะรุนแรงถ้าไม่ได้รับการวางแผนที่ดี เนื่องจากจะมีขยะจำนวนมากมากขึ้นปัญหาการแบ่งชนชั้น ถ้าคนไทยทำงานกับคนต่างชาติที่ด้อยกว่า อาจมีการแบ่งชนชั้นกันได้จะมีชุมชนสลัมเกิดขึ้น และอาจมี พม่าทาวน์ลาวทาวน์กัมพูชาทาวน์ปัญหาอาชญากรรมจะรุนแรง สถิติการก่ออาชญากรรมจะเพิ่มขึ้นอย่างมากจากชนนั้นที่มีปัญหาคนจะทำผิดกฎหมายมากขึ้นเนื่องจากไม่รู้กฎหมาย

 **การศึกษา**

 ภาษาอังกฤษยังเป็นภาษาที่คนไทยมีความเชี่ยวชาญในการสื่อสารน้อยกว่าประเทศอื่นๆในอาเซียน ดังนั้น เทศบาลตำบลท่าช้างจึงได้เริ่มต้นให้ศูนย์พัฒนาเด็กเล็กฝึกภาษาอังกฤษเบื้องต้น

 **ศาสนา**

อาจเกิดความขัดแย้งในการเผยแพร่ศาสนาของชาวต่างชาติที่เดินทางเข้ามาในไทยมากขึ้น เช่น อาจมีการเผยแผ่ศาสนาคริสต์ ศาสนาอิสลาม อาจมีการกระทบกระทั่งกันระหว่างผู้นับถือศาสนาที่แตกต่างกัน เช่น ชาวคริสเตียนมาท่องเที่ยวในวัดที่เป็นแหล่งท่องเที่ยวและมีการลบหลู่อย่างรู้เท่าไม่ถึงการณ์ เป็นต้น

 **วัฒนธรรม**

ประชาสังคมและวัฒนธรรมอาเซียน (ASEAN SOCIO-CULTURAL COMMUNITY) มีแผนปฏิบัติการด้านสังคมและวัฒนธรรมอาเซียนระบุในแผนปฏิบัติการเวียงจันทร์ที่สำคัญ คือ การพัฒนามนุษย์และการสร้างอัตลักษณ์อาเซียน ต้องสร้างความตระหนักรู้ถึงความแตกต่างในมรดกทางวัฒนธรรม เช่น มุสลิมมีอาหารที่เป็นข้อห้าม ตามธรรมเนียมบรูไนไม่มีการจับมือกับเพศตรงข้าม การใช้มือซ้ายในการส่งของหรือนามบัตรให้แก่ชาวมุสลิมถือเป็นสิ่งไม่สุภาพ เป็นต้น

 **ปัญหาเรื่องสาธารณสุข**

 ปัญหาเรื่องสุขภาพร่างกาย เนื่องจากมีแรงงานต่างด้าวเข้ามาทำงานในประเทศไทยเป็นจำนวนมากทำให้อาจมีโรคต่างๆเข้ามาแพร่ระบาดได้

**3.ยุทธศาสตร์การพัฒนาด้านทรัพยากรธรรมชาติและสิ่งแวดล้อม**

 ปัญหาการทำลายทรัพยากรธรรมชาติและสิ่งแวดล้อม เช่น การทิ้งขยะลงแม่น้ำลำคลอง การเผาที่นา การเผาถ่าน การทิ้งขยะไม่ถูกที่ การตัดต้นไม้เพื่อทำการค้า ทำให้ทรัพยากรธรรมชาติและสิ่งแวดล้อมเกิดมลพิษ

**4.ยุทธศาสตร์การพัฒนาด้านเศรษฐกิจตามแนวทางปรัชญาเศรษฐกิจพอเพียง**

 ปัญหารายได้ไม่เพียงพอต่อรายจ่าย จึงทำให้ประชากรต้องไปทำงานต่างประเทศ

**5.ยุทธศาสตร์การพัฒนาด้านการบริหารจัดการที่ดี ส่งเสริมการมีส่วนร่วมของประชาชน**

 ปัญหาเรื่องภาษาที่ใช้ในการติดต่อสื่อสารกับผู้มาติดต่อราชการ เนื่องจากพนักงานไม่มีความรู้เรื่องภาษาต่างชาติ จึงจำเป็นที่จะต้องมีการให้ความรู้เกี่ยวกับภาษาต่างชาติให้กับพนักงานเทศบาล